বিশ্বব্যাংকের তালিকায় পাকিস্তান আছে ফিলিপাইনের পরে। এই খাত থেকে তাদের আয় ১৯ দশমিক ২৫ বিলিয়ন ডলার। পাকিস্তানে আসা রেমিট্যান্সের পরিমাণ সবচেয়ে বেশি থাকে রমজান মাসে। এই মাসে দান করাকে বিশেষভাবে মর্যাদাপূর্ণ বলা হয়েছে ইসলাম ধর্মে। এ কারণে বিশ্বের বিভিন্ন দেশে থাকা পাকিস্তানিরা নানা দাতব্য কাজে সবচেয়ে বেশি রেমিট্যান্স পাঠায় দেশে। বাংলাদেশের পরে ষষ্ঠ অবস্থানে রয়েছে ভিয়েতনাম। দেশটির রেমিট্যান্স বাজার দ্রুত উত্থানমুখী। রেমিট্যান্স থেকে তাদের আয় ১৩ দশমিক ২০ বিলিয়ন ডলার। এরপর আছে ইন্দোনেশিয়া। তাদের আয় নয় দশমিক ৬৩ বিলিয়ন ডলার। রেমিট্যান্স থেকে ছয় দশমিক ৯৯ বিলিয়ন ডলার আয় করে বিশ্বব্যাংকের তালিকায় অষ্টম শ্রীলঙ্কা। দেশটির আয়ের দ্বিতীয় বৃহত্তম উৎস এই খাত। এই তালিকায় অন্যান্য এশীয় দেশগুলোর মধ্যে রয়েছে নেপাল (৬ দশমিক ৯৭ বিলিয়ন ডলার), দক্ষিণ কোরিয়া (৬ দশমিক ৭৪ বিলিয়ন ডলার), থাইল্যান্ড (৫ দশমিক ২১ বিলিয়ন ডলার), জাপান (৪ দশমিক ৪৮ বিলিয়ন ডলার), মিয়ানমার (৩ দশমিক ৪৬ বিলিয়ন ডলার) ও মালয়েশিয়া (১ দশমিক ৬২ বিলিয়ন ডলার)।